**Alsó- Tisza-menti Önkormányzati Társulás**





**Feladatellátójától**

**Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/5-1/2022.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2022. februári döntéséhez**

**Tárgy:**  *az Alsó- Tisza-menti Önkormányzati Társulás és az általa fenntartott intézmények 2022. évi költségvetésének jóváhagyása*

**Tisztelt Társulási Tanács!**

Tájékoztatom Önöket arról, hogy az Alsó- Tisza-menti Önkormányzati Társulás feladatellátási rendszere az előző évhez viszonyítottan nem változott.

A Társulás 2022. évi költségvetése az alábbi 5 szervezetre tagolódik:

1. a **Társulás Társulási Tanácsára** (3. és 4. melléklet szerint),
2. az **Alsó- Tisza-menti Többcélú Óvodák és Mini Bölcsődékre** – **Csanyteleki** és **Tömörkényi** tagintézménnyel (5., 5/a, 5/b, 5/c, 6., 6/a, 6/b, 6/c mellékletek szerint),
3. a **Remény Szociális Alapszolgáltatási Központra** - **Csanytelek** (7., 8. mellékletek szerint),
4. a **Gondozási Központ Rózsafüzér Szociális Otthonra – Tömörkény** (9., 10. mellékletekszerint),
5. az **Esély Szociális Alapellátási Központr**a – **Csongrád** (11., 12. mellékletek szerint).

A *Társulási szintre összesített fő-bevételi és kiadási előirányzatok az 1. és 2. mellékletben szerepelnek.*

A Társulás munkaszervezeti teendőit (külön normatív állami támogatás nélkül) a Csanyteleki Polgármesteri Hivatal (a továbbiakban: Hivatal) köztisztviselői látják el, a Társulás Társulási Megállapodása, az SZMSZ-e, a feladatellátási megállapodás és ahhoz rendelt pénzügyi feladatellátási megállapodás szerint, a Hivatal hatályos Szabályzatai és a központi, önkormányzati jogszabályok alapján.

A feladatellátás:

* az állami támogatások központi költségvetésből történő igénylésére, koordinálására,
* fenti felsorolásban szereplő 5 szervezet részére éves költségvetések összeállítása,
* évközi normatíva változások elszámolása,
* tagintézmények finanszírozása,
* folyamatos kapcsolattartás a tagönkormányzatok számviteli-, pénzügyi teendőit ellátó munkatársakkal,
* év végi beszámolók összeállítása, továbbítása,
* kapcsolattartás a Magyar Államkincstárral, a belső ellenőrrel, ÁSZ szervezetével,
* a költségvetési szervek adatai változása lekövetése, annak törzskönyvi és szolgáltatói nyilvántartásba való bejelentése, átvezettetése (alapító okiratok, Megállapodások módosítása),
* a Társulás Társulási Tanácsa döntéseinek előkészítése, előterjesztéseinek összeállítása,
* külön feladatellátási megállapodások és a Társulás Társulási Megállapodásában foglaltak végrehajtása,

messze nem tükrözik azt a szerteágazó feladatok sokaságát, amelyet napi szinten kell teljesíteni.

Ezen többletfeladatok és az egyéb közös költségek forrás fedezetét a tagönkormányzatok közösen biztosítják. A *tagönkormányzatokat terhelő közös költségrészek a társulásba beintegrált feladatokhoz kapcsolódó 2022. évi kiegészítő állami támogatások arányában kerülnek meghatározásra.* A közös költségek tartalmi összetételét, a felosztás arányait és a negyedévente fizetendő tagönkormányzati hozzájárulásokat a 13. melléklet részletezi. Az egyes költségelemek a „munkaszervezeti” teendőkhöz és a Társulás költségvetési főösszegéhez viszonyítottan eléggé visszafogottak.

A Társulásba integrált *szociális- és nevelési intézmények* *vezetői* részéről folyamatos figyelmet kíván a feladat finanszírozási rendszer sajátosságaiból eredő pozitív és negatív hatások pontos felmérése, a szükséges és indokolt belső struktúra váltások, változtatások kezdeményezése, annak lekövetése, a költséghatékony intézkedések megtétele, a kiegészítő bevételi lehetőségek feltárása, a források és az igények állandó koordinálása az érintett tagönkormányzatokkal egyeztetve.

*Pozitív tényező, hogy az egyes szociális ellátásokhoz kapcsolódó központi állami támogatások mértéke az elmúlt évben növekedett, amely tendenciaként az*

*idei évben is érvényesül.* Ennek ellenére azonban van olyan társulási intézmény, amely önkormányzati kiegészítő működési célú támogatásra szorul. A *tagönkormányzati működési célú kiegészítő támogatások viszonylatában lényeges követelmény, hogy a támogatások mértéke az adott tagönkormányzat költségvetési rendeletében (eredeti és módosított előirányzatként) való rögzítése is megtörténjen.*

A Társulás külső finanszírozási elemként *hitelt nem vehet igénybe*, így valamennyi intézmény biztonságos működéséért az érintett tagönkormányzat a felelős. Ennek azért van nagy jelentősége, mert a 603/2020. (XI. 18.) Korm. rendelet értelmében 2021. évben és 2022. június 30. napjáig az önkormányzat, annak intézményei, a társulás és intézményei *a saját bevételnek minősülő árak- díjak összegét nem emelheti*, ami az idei költségvetési bevételeknél kiesést fog eredményezni, hiszen a rezsiköltségek rendkívüli mértékben megemelkedtek, melynek ellentételezését nem lehet a szociális intézmények bentlakásos intézményi gondozási díjába érvényesíteni. Itt további problémát okoz, hogy a szociális intézményben élő ellátottak részére biztosított étkezés díjtétele összege idén június 30. napjáig nem módosítható. Az étkezést biztosító közszolgáltató az elmúlt évre vesztességgel számol, és ha ez az eljárásrend marad hatályban, úgy kénytelen elállni a közszolgáltatási szerződésben foglaltak teljesítésétől, amely ellátási zavarokhoz vezethetne. A fent hivatkozott jogszabály díjemelést tiltó rendelkezése hatálya alatti időszak alatt nem tiltott az érintett szociális intézmény és a közszolgáltató közötti külön megállapodás kötése, amelyben az intézmény saját költségvetése terhére kiegyenlíti a közszolgáltatónál a feladatellátás során jogosan felmerült költségeit, melyhez igénybevehető a központi költségvetésből a szociális intézmény működési költségeihez nyújtott állami támogatás összege.

Nem hagyható figyelmen kívül, hogy a központi költségvetési forrásból származó bevétel (normatív alap- és kiegészítő támogatás) *kötött felhasználásúnak minősül. Csak konkrét feladatokhoz és kormányzati funkciókhoz rendelt* felhasználások számolhatóak el.

Továbbra sincs *átcsoportosítási lehetőség a szociális alap- és szakellátási normatívák között.* Ebből eredően év közben is folyamatos figyelmet kell fordítani a központi források ágazati szintű szinkronjára és időarányos felhasználására.

Az évközi előirányzat átcsoportosítások rendjéről a Társulás Társulási Megállapodása mellékletei rendelkeznek, év közben e szerint kell eljárni.

**Tisztelt Társulási Tanács!**

Javaslom az előterjesztésben rögzítettek, a csatolt határozat és annak mellékleteiben foglaltak elfogadását.

C s a n y t e l e k, 2022. február 14.

Tisztelettel:

……………………………..

Kató Pálné

Feladatellátó jegyző

**…/2022. (… . ….) Atmöt határozat**

**Tárgy:** *Az Alsó- Tisza-menti Önkormányzati Társulás és általa fenntartott intézmények 2022. évi költségvetésének jóváhagyása*

**H a t á r o z a t i javaslat**

1. Az Alsó- Tisza-menti Önkormányzati Társulás Társulási Tanácsa a tárgyi előterjesztést az államháztartásáról szóló 2011. évi CXCV. törvény 26. § (1) bekezdése szerinti feladatkörében eljárva megtárgyalta és a Társulás 2022. évi költségvetését eredeti előirányzatban
2. **bevételi oldalon 778.112.954.**- **Ft halmozódás mentes bevételi főösszeggel,** míg a
3. **kiadási oldalon 778.112.954.- Ft halmozódás mentes kiadási főösszeggel**

e határozathoz csatolt 1.) és 2.) mellékletek szerinti kiemelt előirányzati részletezéssel jóváhagyta.

1. A Társulás Társulási Tanácsa a Társulás 2022. évi feladatellátási rendszerében résztvevő intézményi és tagintézményi költségvetések keretszámait e határozathoz csatolt 3.)-12.) mellékletek szerinti részletezésekben rögzítettek szerint hagyja jóvá.
2. A Társulás Társulási Tanácsa rögzíti, hogy a Társulás 2022. évi költségvetési gazdálkodás során a Társulás és a fenntartásában működő intézmények költségvetési egyensúlyának biztosításához külső finanszírozási elemként *hitelt nem vesz igénybe*, az esetleges tagintézményi likviditási problémák kezelése csak a tagintézmény működési helye szerinti önkormányzat által, annak önkormányzati rendelete szerinti költségvetéséből nyújtott kiegészítő támogatással biztosítható. A Társulásba integrált intézmények az alapító okiratukba rögzített kötelező és önként vállalt feladatként látják el alaptevékenységüket, *vállalkozási tevékenységet nem végeznek.*
3. A Társulás Társulási Tanácsa a Társulás 2022. évi költségvetésében az eredeti előirányzatok között *nem szerepeltet Európai Uniós és hazai forrásból támogatott folyamatban lévő vagy új fejlesztési célkitűzést.* Az előkészítés alatt álló, vagy bírálati szakaszban lévő fejlesztési projektek módosított előirányzatként épülhetnek be a Társulás költségvetésébe. Az egyes tagintézményeknél tervezett beruházások, kisértékű tárgyi eszköz beszerzések a működési feladatellátási kötelezettséghez kapcsolódnak, forrásfedezetük részben állami támogatás, másrészt önkormányzati kiegészítő támogatás.
4. A Társulás az állami normatív támogatással nem fedezett és a Társulás költségvetésében elszámolandó *közös költségek éves keretösszegét 4.979.000.- Ft*-ban (azaz: négymillió-kilencszázhetvenkilencezer forintban) hagyja jóvá, melynek fedezetét időarányos és folyamatos finanszírozással a tagönkormányzatok biztosítják az éves költségvetésük terhére, külön támogatással. A közös költségek részletezését, annak tagönkormányzatok szerinti megosztását, a teljesítés idejét és negyedévre jutó összegét az ezen határozathoz csatolt 13.) melléklet tartalmazza. *A közös költségek felosztása a tárgyévi kiegészítő állami támogatások arányához igazodik.*
5. A Társulás 2022. évi költségvetésének intézményi és tagintézményi előirányzat felhasználási (likviditási) ütemterveit e határozat 14.) melléklete szerint hagyja jóvá a Társulás Társulási Tanácsa.
6. A Társulás Társulási Tanácsa a Társulás által fenntartott intézmények önként vállalt és kötelező feladata részletezését, annak bevételi és kiadási előirányzatait ezen határozathoz csatolt 15/a) és 15/b) mellékletek szerint hagyja jóvá.
7. Ezen határozat a Társulásban résztvevő tagönkormányzatok által a Társulás Társulási Megállapodása V. Fejezete 14. pontjában szabályozott módon történő jóváhagyó döntésével lép hatályba.
8. Az évközi előirányzat átcsoportosítások során a Társulási Megállapodás mellékletei szerint kell eljárni.

**Végrehajtás határideje:** azonnal és folyamatos

**Végrehajtásért felelős:** Erhard Gyula a Társulás Társulási Tanácsa Elnöke és általa

Társulás intézményvezetői,

Kató Pálné Csanyteleki Polgármesteri Hivatal Vezetője,

Társulás Feladatellátó jegyzője

**Beszámolás határideje:** értelemszerűen, soros ülésen

**Határozatról értesítést kap:**

* Társulás Társulási Tanácsa Elnöke (Helyben),
* Társulás Társulási Tanácsa Tagjai (Székhelyén,)
* Kató Pálné Csanytelek Község Önkormányzata Feladatellátó jegyzője és általa
* Társulási Intézmények Vezetői,
* Tóth Józsefné Adó- és Pénzügyi Iroda Vezetője (Helyben),
* Irattár